รูเบน ลอฟตัส-ชีก

เชลซี

ลอฟตัส-ชีก เข้าร่วมกับชุดเยาวชนกับสโมสรฟุตบอลเชลซี เมื่ออายุแปดขวบ เขาทำผลงานได้น่าประทำใจในช่วงต้นของฤดูกาล 2011-12 ก่อนที่จะบาดเจ็บที่สะโพก และกลับมาลงเล่นอีกครั้งในในฐานะตัวสำรองในเอฟเอยูธคัพ 2012 นัดชิงชนะเลิศ ในฤดูกาลถัดมาขณะที่เขาอายุ 16 ย่าง 17 ปีนั้นเขาลงเล่น 18 นัดให้กับชุดอายุไม่เกิน 18 ปีและยังทำประตูในนัดที่พบกับแมนเชสเตอร์ซิตีได้อีกด้วย และลงเล่น 9 นัดให้กับชุดอายุไม่เกิน 21 ปี เขาได้รับเลือกให้เดินทางไปกับทีมชุดใหญ่ในเดือนพฤษภาคมปี 2013 ที่สหรัฐอเมริกา สำหรับการแข่งขันกระชับมิตรสองนัดกับแมนเชสเตอร์ซิตีในเดิอนพฤษภาคม 2013 ในฤดูกาล 2013-14 ลอฟตัส-ชีก ช่วยพาทีมเป็นแชมป์เอฟเอยูธคัพ และพรีเมียร์ลีก อายุไม่เกิน 21 ปี (ปัจจุบันเปลี่ยนนระบบเป็น รุ่นอายุไม่เกิน 23 ปี แล้ว)

ฤดูกาล 2014-15

ลอฟตัส ชีก ลงเล่นให้กับเชลซีชุดใหญ่ครั้งแรกในเดือน ธันวาคม ค.ศ. 2014 ในรายการยูฟ่าแชมเปียนลีก รอบแบ่งกลุ่ม ในนัดที่เชลซี เอาชนะ สปอร์ติงลิสบอน 3-1 ที่สแตมฟอร์ดบริดจ์ โดยลงเล่นเป็นตัวสำรองแทนที่ของเซสก์ ฟาเบรกัส ในนาทีที่ 83 , และได้ลงเล่นในพรีเมียร์ลีกครั้งแรกเมื่อวันที่ 1 กุมภาพันธ์ 2015 ในเกมเสมอกับแมนเชสเตอร์ซิตี 1-1 โดยเป็นผู้เล่นสำรองลงมาแทน โอสการ์ ในช่วงทดเวลานาทีที่ 2 
ในวันที่ 3 กุมภาพันธ์ โชเซ มูรีนโย ผู้จัดการทีมของเชลซี ในขณะนั้นได้เลือก ลอฟตัส-ชีกขึ้นมาอยู่ในทีมชุดใหญ๋พร้อมกับ อิซซัค บราวน์
ในวันที่ 13 เมษายน ลอฟตัส-ชีก กลับไปลงเล่นให้กับชุดเยาวชนของเขลซี ในรอบชิงชนะเลิศ ยูฟ่ายูธลีก ฤดูกาล 2014-15 กับชัคตาร์โดเนตสค์ ที่ประเทศสวิตเซอร์แลนด์ ซึ่งเชลซีเอาชนะด้วยผลคะแนน 3-2  , ในวันที่ 10 พฤษภาคม 2015 ลงเล่นเป็นตัวจริงให้กับเชลซีชุดใหญ่เป็นครั้งแรกในนัดที่เจอกับ ลิเวอร์พูล , โดยลงเล่น 60 นาทีโดยจ่ายบอลไม่พลาดเลยตลอดที่ลงเล่น แต่เนมันยา มาติช ก็ได้ถูกเปลี่ยนตัวเข้ามาแทนที่ในช่วงนาทีดังกล่าว ซึ่งจบลงด้วยผลการเสมอกันที่ 1-1 
ถึงแม้ว่าลอฟตัส-ชีกจะลงเล่นเพีงแค่ 3 นัดในฤดูกาลนี้ หรือเวลารวมไม่ถึง 70 นาที แต่โชเซ มูรีนโย กล่าวว่าเขาจะได้รับเหรียญของผู้ชนะพรีเมียร์ลีก สำหรับผลงานของเขาในฤดูกาลนี้

ฤดูกาล 2015-16

ในวันที่ 29 สิงหาคม 2015 เขาลงเล่นเป็นตัวจริงให้กับเชลซีในสแตมฟอร์ดบริดจ์ ในฐานะแชมป์เก่า พบกับ คริสตัลพาเลซ ซึ่งผลจบลงด้วยการแพ้ 2-1 ซึ่งเป็นการแพ้ในสแตมฟอร์ดบริดจ์ครั้งแรกในฤดูกาลนี้ของเชลซี ,ในวันที่ 10 มกราคม 2016 ในเกมเอฟเอคัพ  ที่เชลซี พบกับ สคันธอร์ป ยูไนเต็ด ลอฟตัส-ชีก ได้ลงเล่นเป็นตัวสำรองลงมาแทน โอสการ์ ในช่วงพักครึ่ง และสามารถทำประตูแรกในอาชีพการค้าแข้งได้ในช่วงนาทีที่ 68 เป็นประตู 2-0 และผลก็จบลงด้วยคะแนนนี้ 
ในวันที่ 29 กุมภาพันธุ์ 2016 ลอฟตัส-ชีคได้เซ็นสัญญาเป็นเวลา 5 ปีหลังจากสร้างผลงานดีเมื่อได้ลงเล่นกับทีมชุดใหญ่ , ในวันที่ 2 เมษายน ลอฟตัสชีคสามารถทำประตูแรกในลีกได้ในนัดที่พบกับ แอสตันวิลลา ที่วิลลาพาร์ก โดยเขาเป็นคนทำประตูขึ้นนำ 1-0 ซึ่งจบเกมเชลซีเอาชนะไป 4-0 และในอีก 2 นัดต่อมาซึ่งพบกับ สวอนซีซิตี และ แมนเชสเตอร์ซิตี (ตามลำดับ) เขาก็ได้ลงเล่นเป็นตัวจริงเช่นกัน

ฤดูกาล 2016-17

ภายใต้การคุมทีมของอันโตนีโอ กอนเต ผู้จัดการทีมคนใหม่ในขณะนั้นในช่วงปรีซีซั่นเขาถูกโยกไปเล่นกองหน้าอยู่บ่อยครั้ง โดยฤดูกาลนี้เขาได้เปลี่ยนจากหมายเลขเสื้อจากเดิม 36 เป็นเลข 14 แทนที่ของเบอร์ทรานด์ ตราโอเร่ ที่ย้ายออกจากทีมไปด้วยสัญญายืมตัว
ในวันที่ 29 สิงหาคม 2016 ลอฟตัส-ชีค ลงเล่นในฤดูกาลในเกม อีเอฟแอลคัพ รอบสอง ซึ่งเชลซีพบกับ บริสตอล โรเวอร์ส ในนาทีที่ 48 เขายังเปิดบอลให้มีชี บัตชัวยี ยิงประตูที่สามเป็นประตูชัยให้เชลซีชนะในเกมนั้นอีกด้วย เขายังได้รับเสียงปรบมือจากผู้ชมในสแตมฟอร์ดบริดจ์ ขณะเดินออกจากสนามในช่วงการเปลี่ยนตัวในนาทีที่ 82 โดยมีโอสการ์ ลงสนามมาแทน

ถูกยืมตัวไป คริสตัล พาเลซ

ในวันที่ 12 กรกฎาคม 2017 ลอฟตัส-ชีค ได้ตกลงไปร่วมทีมกับคริสตัล พาเลซ ด้วยสัญญายืมตัวภายใต้การคุมทีมของฟรังก์ เดอ บูร์ เขาลงเล่นเต็มเกมในนัดเปิดสนามพรีเมียร์ลีกซึ่งพบกับ ฮัดเดอส์ฟีลด์ทาวน์ ที่เซลเฮิสต์พาร์ก ซึ่งทีมของเขาแพ้ไป 3-0 , ในวันที่ 25 พฤศจิกายน 2017 ลอฟตัส-ชีค ทำประตูแรกให้กับทีมในเกมที่เปิดสนามพบกับสโตกซิตี แต่สุดท้ายคริสตัล พาเลซแพ้ไป 2-1

กลับสู่เชลซี

ในฤดูกาล 2018–19, ลอฟตัส-ชีก ได้กลับสู่ทีมเชลซีอีกครั้ง โดยได้สวมเสื้อหมายเลข 12, ในวันที่ 25 ตุลาคม 2018, ตัวเขาทำแฮตทริกให้กับเชลซีได้ในเกม ยูฟ่ายูโรปาลีก ในเกมที่เปิดบ้านพบกับ บาเตบอรีซอฟ, ซึ่งสุดท้ายแล้วเชลซี ชนะไป 3-1  ในอีก 3 วันต่อมา, เขาทำประตูแรกในฤดูกาลนี้ในลีกในเกมที่ออกไปเยือน เบิร์นลีย์ ซึ่งเชลซีเอาชนะไป 4-0, ในวันที่ 5 พฤษภาคม ลอฟตัส-ชีก ทำ 1 ประตูในเกมพรีเมียร์ลีกกับ วัตฟอร์ด ช่วยให้เชลซีเปิดบ้านเอาชนะไป 3–0 ช่วยให้ทีมของพวกเขาได้ลงเล่นฟุตบอลยูฟ่าแชมเปียนส์ลีก ในฤดูกาลต่อไป ในนัดถัดมา, ในการแข่งขัน ยูฟ่ายูโรปาลีก รอบรองชนะเลิศนัดที่สอง ที่สแตมฟอร์ดบริดจ์ พบกับ ไอน์ทรัคท์ฟรังค์ฟวร์ท], ลอฟตัส-ชีก ทำประตูขึ้นนำให้เชลซีขึ้นนำก่อนที่จะโดนตีเสมอเป็น 1-1, จนต้องเล่นในช่วงต่อเวลาพิเศษ และสุดท้าย เชลซี เอาชนะไป 4-3 ในช่วงการดวลจุดโทษตัดสิน  ทำให้ผ่านเข้าสู่รอบชิงชนะเลิศได้สำเร็จ, ในวันที่ 15 พฤษถาคม ลอฟตัส-ชีก ได้ร่วมลงลเลนเกมการกุศลกับ นิวอิงแลนด์ เรฟโวลูชั่น ที่สหรัฐ ในเกมนี้เขามีอาการบาดเจ็บอย่างหนัก จนอาจต้องเข้ารักษาตัวนานถึง 1 ปีเต็ม

ระดับทีมชาติ

ลอฟตัส-ชีค ลงเล่นให้กับทีมชาติอังกฤษ รุ่นอายุไม่เกิน 16 ปี ในปี ค.ศ. 2011 และเล่นต่อไปในระดับ รุ่นอายุ 17 ปี , 19 ปี หลักจากทำผลงานได้ดีในรุ่นอายุไม่เกิน 19 ปี ใน ค.ศ. 2015 เขาได้รับโอกาสได้ลงเล่นในทีมชาติอังกฤษ รุ่นอายุไม่เกิน 21 ปี  เพื่อแข่งขันชิงแชมป์แห่งชาติยุโรป รุ่นอายุไม่เกิน 21
ในปีค.ศ. 2016 ลอฟตัส-ชีค เข้าร่วมการแข่งขันตูลงทัวร์นาเมนต์ กับทีมชาติอังกฤษ รุ่นอายุไม่เกิน 21 ปี และเขายังทำประตูได้ในรอบชิงชนะเลิศกับฝรั่งเศส เป็นประตูขึ้นนำ 2-0 ก่อนที่จะจบลงที่อังกฤษชนะด้วยผล 2-1 และยังได้เป็นผู้เล่นยอดเยี่ยมประจำการแข่งขันซึ่งเขากลายเป็นนักเตะคนแรกของอังกฤษที่ได้รับรางวัลดังกล่าวตั้งแต่ปี ค.ศ. 1991 ที่แอลัน เชียเรอร์ ได้รางวัลนี้
ในเดือนพฤศจิกายน พ.ศ. 2560 เขาติดทีมชาติอังกฤษ ชุดใหญ่เป็นครั้งแรก ลอฟตัส-ชีค ได้ลงเล่นเป็นครั้งแรกในนัดที่พบกับเยอรมนี ซึ่งเขาได้ลงเล่นครบ 90 นาทีและยังได้เป็นผู้เล่นยอดเยี่ยมประจำการแข่งขัน อีกด้วยซึ่งผลจบลงด้วยผลเสมอ 0-0 
ในวันที่ 16 พฤษภาคม 2018,แกเร็ท เซาท์เกต ผู้จัดการทีมชาติอังกฤษ ชุดใหญ่ ได้เรียกลอฟตัส-ชีค ให้เป็นหนึ่งใน 23 คนเพื่อแข่งขันฟุตบอลโลก 2018  และได้ลงเล่นในนัดเปิดสนามซึ่งชนะ ทีมชาติตูนิเซีย ด้วยผล 2-1 ในวันที่ 18 มิถุนายน 2018

ชีวิตส่วนตัว

ลอฟตัส-ชีค เกิดที่ ลูอิสแฮมในลอนดอน ประเทศอังกฤษ เขามีเชื้อสายกายอานา ยังเป็นน้องชายของ คาร์ล คอร์ต และ ลีออน คอร์ต ซึ่งเป็นนักฟุตบอลอาชีพเช่นเดียวกันอีกด้วย